WAXAAD KA OGTAHAY SIRTA KA DANBEEYO DAMACA ETHIOPIA BADA SOOMAALIYA?

Madaxwaynaha dalka Faransiiska Emmanuel Macron wuxuu heshiis kula galay Raisal Wasaaraha Ethopia Abiye Ahmed March Paris 2019, heshiiskaas oo ahaa sidii Ethopia loogu dhisi lahaa ciidan bad ( Navy) oo xoog badan, isla markiiba wuxuu u  hibiiyay 100 million dollar tasoo loogu tala galay qalabaynta iyo tababarka ciidanka bada ee Ethopia.

Dalka faransiiska wuxuu kaloo u balan qaaday inuu bixinaayo qalabaynta ciidanka iyo tababarkooda, sidoo kale waxaa heshiis kaas ka mid ahaa in ciidanka bada Faransiiska iyo midka Ethopia ay wada samayn doonaan tababaro diyaar garoow ( military exercise) tasoo kor u qaadeeyso awooda ciidanka Ethiopia.

Biloowgii qorshaha:

PM Abiye Ahmed markuu xukunka dalka la wareegay wuxuu la yimid qorsho ah in Ethiopia ay noqoto dalka ugu dhaqaalaha badan Geeska Africa uguma awood badan dhanka ciiidanka, wuxuu xoojiyay fikirkii ahaa in tirada shacabka kor loogu qaadaayo oo laga dhigo 120 million tasoo aan loo haaynin cadaymo sax ah si looga dhaadhiciyo aduunka qorshaha bada lagu helaayo.

PM Abiye wuxuu xooga saaray dalka reer Galbeedka si uuga dhaadhiciyo fikirkiisa siyaasadeed, wuxuu markiiba gacanta ku dhigay dalka Faransiiska oo rabay in siyaasadiisa ay gaarto dowladaha aan ku hadlin Afka faransiiska, wuxuu Faransiiska ka dhaadhiciyay haduu yeesho awood ciidan bad iyo cirka inuu ku filan yahay difaaca danaha Faransiiska iyo REER Yurub Geeska Africa qaasatan Soomaaliya oo leh dhaqaale badan dhanka shidaalka.

Wuxuu kaloo arintaasi ka dhaadhiciyay dalalka reer Galbeedka asagoo u sheegay in Ethiopia ay tahay dal taariikh iyo diin intaba ayka dhaxeeyso, hadaan lagu caawinin fikirkaankiisa sidii ay Ethiopia u gaari lahay bada cas ay jiritaankeega khatar ku Sugan yahay maadaama ayku hareereesan yihiin dalal badan oo Muslim ah, waxaa fikirkaasi wada qaatay dowladaha REER Galbeedka oo aan ku jirin dalka Mareeykanka oo dareen ka muujiyay fikirkaasi.

Ciidankii markii la dhisay waxaa la waayay meel la dejiyo, waxaa xarun ku meel gaar laga siiyay Jabuuti inta uu ka helaayo dhul badeed ay Ethiopia gaar u leedahay. 

Maadaama aysan awoodin Ethiopia dhaqaale badan ayku dhisto ciidan bad, waxayku Guuleeystay inay dalal badan Ethopia ay isku tusto ilaaliyaha danaha dalalka REER Galbeedka ayka leeyihiin Geeska Africa iyo bada Cas. PM Abiye waxaa kaloo hoosta uga qarsan inuu indhaha ku haayo fikirka Madaxwaynaha China uu ku doonaayo inuu dib u soo cesho jidkii xariirta ( silk Road) oo ay China dooneeyso inuu maro Bada Cas, waana sababta wuxuu markastaa ugu soo celceliyo waa inaan gaarno bada cas xoog ama nabad, wuxuu xoog saaray dalka Ruushka oo Ethopia ayka dhaxeeyso diinta ee coptic orthodox si uu taageero uga helo fikirkiisa.

PM Abiy waxaa ku adkaatay inuu arintaas ka dhaadhiciyo Madaxwaynaha Eritrea tasoo qasab ku noqotay inuu xoog saaro Soomaaliya uuna ka fa’ideeysto inta ay jaban tahay, Abiy Mushkilada kale ee la soo deristay intuu qorshahaasi ku dhex jiray waxay ahay dagaaladii Axmarada iyo Tigreega tasoo qorshahiisa Soomaaliya uu ka lahaa xoogaa dib u dhigtay.

Pm Abiy waxaa u soo baxday inay adagtahay inuu wuxuu doono ka sameeyo Soomaaliya isagoon taageero ka haasanin dalalka muslimka sida Emaratiga, Jabuuti, Saudi Arabia iyo Turkiga, dalalkaasi oo dhan waxay taageereen fikirka Abiy Ahmed ayagoo eeganaayo dalkastaa danaha uu ka leeyahay Geeska Africa.

To be continue it

Wa bilaahi towfiiq 
Sheiknor Abucar Qassim 

@nadarwww1 @AbdiAbdinur @Aishakassimsw @HassanSMohamud @drsakhawadin @FaqiAlis @Abukar_Arman @AbukarOsman1 
 @EGaraad_ @Deee_luul @HassanSMohamud @HamzaAbdiBarre @AadanMadobe @M_Farmaajo @HESharifShAhmed @HassanAKhaire @abdiweli_gaas @AhmedMoFiqi @Dr_AMHashi @AAbdishakur @MAbdirizak @Laftagareen @HESaidADeni @MrQoorqoor @PresidentMadobe @GudlaweHussein  @FarahMaalimM @GaraadMukhtaar @EGaraad_ @alihwarsame @SomPundit  @musebiihi @SomaNation @Ehelsan_Saleban  @HoehneVirgil @radiodaljir @FrauSchwarz3 @filsanfilsan @afyare_elmi